b'\n_START_ARTICLE_\nSekkepipe\n_START_PARAGRAPH_\nSekkepipe er en gruppe musikkinstrumenter, aerofoner der et konstant luftreservoar formet som en sekk leverer luft til r\xc3\xb8rblad.\n_START_SECTION_\nHistorie\n_START_PARAGRAPH_\nSekkepipens opprinnelse er usikker, det finnes ikke sikre kilder om sekkepiper f\xc3\xb8r ca. \xc3\xa5r 1000 e.kr. Enkelte historikere antar at den stammer fra Balkan/Lilleasia og har sitt opphav hos trakerne. En oversettelse av den romerske historikeren Sueton beretter at keiser Nero spilte tibia utricularis, noe som oversetteren tolker slik at det dreide seg om et r\xc3\xb8rbladinstrument med l\xc3\xa6rsekk, med andre ord \xe2\x80\x93 en sekkepipe._NEWLINE_P\xc3\xa5 grunn av sekkepipas lange historie finnes det mange forskjellige versjoner rundt om i verden, de mest kjente er den irske uilleann pipes og den skotske great Highland bagpipe. Sekkepipa var opprinnelig et bl\xc3\xa5seinstrument med en sekk og et r\xc3\xb8r i tillegg til munnstykke, etterhvert som den har blitt utviklet har den f\xc3\xa5tt b\xc3\xa5de to og tre r\xc3\xb8r foruten munnstykket. I Irland og Skottland har det blitt vanlig med tre r\xc3\xb8r. At det er tre r\xc3\xb8r gj\xc3\xb8r at det blir bedre klang og lyd p\xc3\xa5 h\xc3\xb8yere og lavere toner._NEWLINE_Det karakteristiske for sekkepipa er den uendrede tonen som underst\xc3\xb8tter melodiens forl\xc3\xb8p, bordun. Virkningen oppn\xc3\xa5s med en basspipe p\xc3\xa5 skotsk sekkepipe._NEWLINE_Sekkepipa er Skottlands nasjonalinstrument, deres versjon av sekkepipa blir kalt \xc2\xabThe Highland Bagpipe\xc2\xbb, ei sekkepipe som har ei lang historie._NEWLINE_Det var kelterne som stod for utviklingen av skottenes sekkepipe. N\xc3\xa5r instrumentet kom til Skottland hadde  den opprinnelig bare ett r\xc3\xb8r, men fikk rundt 1500 \xc3\xa5r e.kr. det andre r\xc3\xb8ret, og i 1623 kom det tredje eller \xc2\xabthe great drone\xc2\xbb som det blir kalt._NEWLINE_I Skottland og i en del andre land blir sekkepipa ofte brukt i begravelser, bryllup og i andre_NEWLINE_anledninger.'